Para outras páxinas con títulos homónimos véxase: Dragón (homónimos).
*MS Harley 3244*, un manuscrito medieval datado ao redor de 1260, contén a imaxe máis antiga recoñecible dun dragón europeo moderno.
Un **dragón** é unha criatura réptil ⁣lendaria que aparece no folclore e mitoloxía de moitas culturas en todo o mundo. As crenzas sobre os dragóns varían considerablemente entre as rexións, pero os dragóns das culturas occidentais desde a Alta Idade Media foron a miúdo representados como alados, con cornos e capaces de respirar lume. Os dragóns das culturas orientais adoitan representarse como criaturas serpentinas sen ás, de catro patas e cunha intelixencia superior á media. As características comúns entre os trazos dos dragóns adoitan ser unha mestura de características felinas, réptiles e aviarias. Os estudosos cren que os grandes crocodilos extintos ou en migración poden coincidir co modelo das imaxes modernas dos dragóns orientais.

Etimoloxía
----------

Procedente do francés antigo *dragon*, que, á súa vez, provén do latín: *draconem* (nominativo *draco*) que significa "enorme serpe, dragón", do grego antigo *δράκων*, *drákōn* (xenitivo *δράκοντος*, *drákontos*) "serpe". O termo grego e latino referíase a calquera gran serpe, non necesariamente mitolóxica. A palabra grega *δράκων* probablemente derive do verbo grego *δέρκομαι* (*dérkomai*) que significa "eu vexo", cuxa forma aoristo é *ἔδρακον* (*édrakon*). A palabra grega probablemente derive dunha base indoeuropea *\*derḱ-* que significa "ver"; a raíz sánscrita *दृश्* (*dr̥ś-*) tamén significa "ver".

O mušḫuššu é un monstro serpentino semellante ao dragón da antiga mitoloxía mesopotámica con corpo e pescozo dunha serpe, as patas dianteiras dun león e as traseiras dun paxaro. Aquí móstrase como aparece na porta de Ishtar da cidade de Babilonia.

Orixes dos mitos
----------------

Criaturas semellantes ao dragón aparecen en practicamente todas as culturas do mundo e as primeiras representacións semellan serpes xigantes. Os dragóns descríbense por primeira vez nas mitoloxías do antigo Oriente Próximo e aparecen na antiga arte e literatura mesopotámicas. As historias sobre os deuses das tormentas que mataban serpes xigantes ocorren en case todas as mitoloxías do Próximo Oriente e indoeuropeas. Os dragóns prototípicos famosos inclúen os *mušḫuššu* da antiga Mesopotamia; *Apep* na mitoloxía exipcia; *Vṛtra* no Rigveda; o Leviatán na Biblia hebrea; *Grand'Goule* na rexión de Poitou en Francia; Pitón, Ladon, Wyvern e Kulshedra na mitoloxía albanesa e a Hidra de Lerna na mitoloxía grega; Jörmungandr, Níðhöggr e Fafnir na mitoloxía nórdica; e o dragón de Beowulf.

Notas
-----

1. ↑  Definicións no *Dicionario da Real Academia Galega* e no Portal das Palabras para *dragón*.
2. ↑  Stromberg, Joseph (2012). "Where Did Dragons Come From?". *Smithsonian* (en inglés).
3. ↑  "Archeologists Find Crocodile is Prototype of Dragon". *People´s Daily* (en inglés). 2000.
4. ↑  Ogden, Daniel (2013). *Drakon: Dragon Myth and Serpent Cult in the Ancient Greek and Roman Worlds*. Oxford University Press. ISBN 978-0-19-955732-5.
5. 1 2  Liddell, Henry George; Scott, Robert (1940). "A Greek-English Lexicon". *Perseus project*.
6. ↑  Skeat, Walter W. (1888). "An etymological dictionary of the English language". *Oxford Clarendon Press*: 178.
7. ↑  Malone, Michael S. (2012). *The Guardian of All Things: The Epic Story of Human Memory*. St. Martin's Press. ISBN 978-1-250-01492-4.

Véxase tamén
------------

### Outros artigos

* Dragóns na mitoloxía grega
* Cuélebre
* Dragón coreano
* Dragón chinés
* Dragón xaponés
* Dragón vietnamita
* Dragón europeo

|  |  |
| --- | --- |
| Control de autoridades | 
* Wd: Q7559
* AAT: 300375726
* BNCF: 27600
* EBID: ID
* GEC: 0099823
* GND: 4012864-7
* LCCN: sh85039287
* NKC: ph119595
* TESF: dragons
* Treccani: drago

 |

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---